Bukedde Online - Ettaka libuutikidde abazimbi ewa Bakuli
Ettaka libuutikidde abazimbi ewa Bakuli
Enjala mu Uganda evudde ku sipiidi Bannayu...
ETTAKA libuutikidde abantu abamu ne bafa ku kizimbe ekizimbibwa ewa Bakuli mu Kampala.
Poliisi ng'etuuse mu kifo awagudde enjega eno.
Ekizimbe kino kiri ku kkubo eriva ku bitaala ewa Bakuli okuyunga ku Lubaga road.
Baatandika okukizimba ne bayiwa enkokoto ku ludda olumu olw'omusingi wabula ku Lwokutaano baabadde bakedde okuyikuula ku ludda olulala bongere okuzimba ng'oludda lwe basima luliko kabuyonjo ey'ekinnya ettaka ne libumbulukuka ne libuutikira abaabadde wansi.
Lyabumbulukuse ku saawa nga 3:00 ez'enkya kyokka wezaaweredde saawa 6:00 mu ttuntu nga baakaggyayo omulambo gumu ogw'omusajja eyabadde ategeerekese nga Henry Kizza kyokka ng'erinnya likyatankanibwa.
Okusiziira ku Livingstone Kandiho aduumira ebikwekweto ku poliisi ya Kampalamukadde, ettaka bwe lyabumbulukuse abaabadde bakola ku kizimbe basoose kubikweka poliisi ne baggyayo omulambo ne bagukweka, ebyuma bye babadd ebakozesa ne tulakita ezisima ne bazikweka.
Poliisi weyajjidde yaggyeyo omusajja ne bamuteeka mu ambyulensi okumutwala e Mulago era okusinziira ku Michael Ssebbanja eyabadde avuga ambyulensi, webaamutuusirizza e Mulago ng'akutuse omugongo yabadde tasobola kuyimirira wadde okutuula.
Poliisi yategeezezza nti kkamera ezaabadde ku kifo nga zikwata ebifaananyi, abakozi baaziggyewo ne kompyuta okwabadde ebifaananyi baagenze okuzituukako ng'ebifaananyi babisanguddemu. Nannyini kizimbe yabadde tannaba kutegeerekeka.
Embeera nga bw'ebadde mu kibuga ku lunaku lw'okulonda Pulezidenti n'ababaka ba Palamenti
Ogwa Kanyamunyu gusindikiddwa mu Kkooti Enkulu
Lukululana ekoonye enju mu kiro nga famire yeebase
Munnayuganda afiiridde mu ntiisa mu America
Eyaggya abaana ku bazadde ng'abalimbye okubaweerera bamukutte